CELEX: 62008TN0062
Language: sl
Date: 2008-02-06 00:00:00
Title: Zadeva T-62/08: Tožba, vložena 6. februarja 2008 – ThyssenKrupp Acciai Speciali Terni proti Komisiji

12.4.2008   
            
            
               SL
            
            
               Uradni list Evropske unije
            
            
               C 92/40
            
         Tožba, vložena 6. februarja 2008 – ThyssenKrupp Acciai Speciali Terni proti Komisiji
   (Zadeva T-62/08)
   (2008/C 92/79)
   Jezik postopka: italijanščina
   Stranki
   
      Tožeča stranka: ThyssenKrupp Acciai Speciali Terni SpA (Terni, Italija) (zastopniki: T. Salonico, G. Pellegrino, G. Pellegrino, G. Barone, odvetniki)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               izpodbijana odločba naj se razglasi za nezakonito in nično v celoti, ker je bilo v njej ugotovljeno, da je izpodbijani ukrep državna pomoč, dejansko pa ta pomeni zakonito nadaljevanje ukrepa, s katerim je italijanska država določila odškodnino v korist družbe Terni (in njenim pravnim naslednikom) za razlastitev njenih električnih napeljav v letih 1962 in 1963;
            
         
               —
            
            
               toženi stranki naj se naloži plačilo stroškov postopka;
            
         
               —
            
            
               oziroma podredno, izpodbijana odločba naj se razglasi za nično v delih, v katerih:
               
                           a)
                        
                        
                           določa, da je Italija s kršitvijo člena 88(3) ES nezakonito izvedla državno pomoč v korist družb ThyssenKrupp, Cementir in Nuova Terni Industrie Chimiche;
                        
                     
                           b)
                        
                        
                           določa, da je treba od družb ThyssenKrupp, Cementir in Nuova Terni izterjati zneske; in zato
                        
                     
                           c)
                        
                        
                           odreja Italiji, da brez odlašanja sprejme ukrepe za povračilo teh zneskov skupaj z obrestmi;
                        
                     
         
               —
            
            
               podpodredno, izpodbijana odločba naj se razglasi za nično v delu, v katerem odreja Italiji, da brez odlašanja sprejme ukrepe za povračilo pomoči skupaj z obrestmi, ker tako povračilo pomeni kršitev splošnega načela zaupanja v pravo.
            
         Tožbeni razlogi in bistvene trditve
   Izpodbijana odločba v tej zadevi je podobna odločbi v zadevi Italija proti Komisiji, T-53/08.
   Navajani tožbeni razlogi in trditve so podobni tistim v zgoraj navedeni zadevi. Tožeča stranka poleg kršitve členov 87 ES in 88 ES zaradi napačne razlage podaljšane uporabe posebne cene v korist družb nekdanje Terni podredno navaja še:
   
               —
            
            
               kršitev člena 88 Pogodbe ES v zvezi z neupoštevanjem dejstva, da izpodbijani ukrep dejansko še ni bil izvršen in zato ni bila kršena obveznost predhodne priglasitve ter naj zato ne bi bilo zneskov, ki jih je treba povrniti.
            
         
               —
            
            
               kršitev člena 14(1) Uredbe Sveta (ES) 659/1999 z dne 22. marca 1999 o določitvi podrobnih pravil za uporabo člena 93 Pogodbe ES in nezakonitost odredbe za povračilo iz izpodbijane odločbe zaradi kršitve načela zaupanja v pravo.